28/12/2021 | Administración LocalMunicipal
Noia
Secretaría
Lista definitiva de admitidas/os e excluídas/os, composición do tribunal e lugar e data do primeiro exercicio

ANUNCIO SUMARIO: Listaxe definitiva de aspirantes admitidas/os e excluídas/os ao proceso selectivo dunha praza de auxiliar administrativa/o incluída na OEP 2017, nomeamento dos membros do tribunal e faise pública a data, hora e lugar da realización do primeiro exercicio. O 21 de decembro de 2021 ditouse a resolución da Alcaldía número 3343 pola que se aproba a lista definitiva de persoas aspirantes admitidas e excluídas ás probas selectivas convocadas para a provisión dunha praza de auxiliar administrativo do Concello de Noia, incluída na oferta de emprego público do ano 2017, noméase aos membros do tribunal e determínase a data, lugar e hora da realización do primeiro exercicio, cuxo contido transcríbese a continuación: “RESOLUCIÓN DO ALCALDE Por decreto da Alcaldía número 1828/2021, de 26 de xullo, rectificado por decreto número 2000/2021, de 17 de agosto, foron aprobadas as bases e convocado o proceso selectivo, polo sistema de concurso oposición, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), para executar a oferta de emprego público do ano 2017. No BOE número 212, de 4 de setembro de 2021, publicouse a Resolución de 23 de agosto de 2021, do Concello de Noia (A Coruña), referente á convocatoria para prover a antedita praza, e, en consecuencia, abriuse un prazo de presentación de solicitudes de vinte días hábiles a contar desde o seguinte ao da publicación desta resolución no «Boletín Oficial del Estado», de maneira que o prazo de presentación de solicitudes finalizou o 1 de outubro do ano en curso. O punto 4.4. das bases reguladoras do procedemento establece que “Transcorrido o prazo de emenda, o órgano competente ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización do exame da fase de oposición, a orde de actuación dos aspirantes, de ser o caso, e a composición do Tribunal de selección (.)”, e o 4.6. que “A resolución pola que se aproba a lista definitiva publicarase no Taboleiro de anuncios do Concello de Noia, situado na rúa Rosalía de Castro, nº 2, e no taboleiro de anuncios da sede electrónica municipal.”, e, por último, o punto 4.7. dispón que “A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase no taboleiro de anuncios da Sede Electrónica do Concello de Noia e no taboleiro de anuncios do Concello de Noia, situado na rúa Rosalía de Castro, número 2.” De acordo coas atribucións conferidas de conformidade recollidas nos artigos 21.1. g) e h) e 21.3 da Lei 7/1985, de 2 de abril, Reguladora das Bases do Réxime Local, o art.24. d) do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, art.41.14 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o artigo 9 da Lei 40/2015, de 1 de outubro, de Réxime Xurídico do Sector Público, e demais normativa de xeral aplicación, RESOLVO: Primeiro.- Aprobar as listas definitivas de persoas admitidas e excluídas no proceso selectivo, con indicación da causa de exclusión, convocado por decreto da Alcaldía número 1828/2021, de 26 de xullo, rectificado por decreto número 2000/2021, de 23 de agosto, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), incluído na oferta de emprego pública 2017: - RELACIÓN DEFINITIVA DE ASPIRANTES ADMITIDAS/OS - RELACIÓN DEFINITIVA DE ASPIRANTES EXCLUÍDAS/OS: Segundo.- Designar como membros do Tribunal cualificador que xulgarán as correspondentes probas do proceso de selección ás persoas referidas na seguinte táboa: Terceiro.- Convocar ás persoas aspirantes admitidas no proceso selectivo para a realización do primeiro exercicio da fase de oposición, recollido na base 7, letra B) e epígrafe 2.1), das reguladoras do proceso selectivo, na data, hora e lugar que se sinala a continuación, debendo portar os aspirantes a documentación identificativa: • Data: 20 de xaneiro de 2022 • Hora celebración exame: 17:00 horas • Inicio citación aspirantes: 16:30 horas • Lugar: Instituto Virxe do Mar, Noia.https://www.google.com/maps/place/IES+Virxe+do+Mar/@42.784249,-8.8887076,15z/data=!4m5!3m4!1s0x0: 0x4746d0f4cfabb2d8!8m2!3d42.7842523!4d-8.8886871 Para evitar aglomeracións as persoas admitidas deberan presentarse nas quedas e nas horas que de seguido se indican, comezando polo primeiro apelido da letra S segundo o establecido na ra Resolución do 30 de xaneiro de 2020 da Consellería de Facenda pola que se fai público o resultado do sorteo ao que se refire o Regulamento de selección de persoal da administración da Comunidade Autónoma de Galicia Cuarto.- Estará vixente neste procedemento o Protocolo de adaptación ao contexto da Covid-19 nos centros de ensino non universitario de Galicia para o curso 2021-2022, que se atopa publicado na súa integridade no seguinte enderezo web https://www.edu. xunta. gal/portal/ A maiores, establécese o seguinte protocolo de actuación para protexer a saúde de todas as persoas implicadas no proceso selectivo e evitar contaxios e a propagación da COVID-19 - As persoas opositoras acudiran á entrada do edificio como moito 5 minutos antes da súa presentación pola quenda que lle corresponda, para evitar aglomeracións. - Será obrigatorio no momento do acceso ao interior lavar as mans con xel hidroalcohólico. A tal efecto se establecerán os correspondentes dispensadores en cada unha das portas de acceso. - As persoas aspirantes ás que se lles diagnosticou COVID-19 e que non finalizasen o período de illamento ou os que se atopen en período de corentena domiciliaria por ter contacto estreito con algunha persoa con síntomas ou diagnosticada da COVID-19 nos últimos 14 días non poderán acceder ao lugar do exame. En cumprimento do principio de igualdade nos procesos selectivos, ás persoas que se atopen nesta situación realizaráselles unha segunda e única convocatoria, en data que non altere o desenvolvemento normal do proceso. Para iso, deberán dirixir ao correo electrónico noia@noia. es a correspondente solicitude. A dita solicitude deberá estar acreditada polo facultativo correspondente para poder ser considerada. O tribunal poñerase en contacto con estes aspirantes para a realización doutra proba. - As persoas aspirantes deberán acudir provistas de máscara tipo hixiénica, cirúrxica ou FFP2 sen filtro de exhalación. O uso da máscara será obrigatorio durante todo o proceso e esta deberá cubrir boca e nariz. Se alguén non a leva de xeito correcto, será advertido polos membros do tribunal ou persoal de apoio; en caso de reiterados incumprimentos sobre o uso correcto da máscara, o tribunal poderá acudir a expulsión da persoa aspirante. No caso de que algunha das persoas aspirantes non poida utilizar a máscara por motivos médicos debidamente xustificados, o tribunal poderá pedirlle que realice o exame nunha dependencia aparte. Aquelas persoas que por prescrición médica teñan exceptuado o uso obrigatorio da máscara deberán achegar a Secretaría do Concello de Noia, a través do correo electrónico noia@noia. es, dentro dos 5 días inmediatamente anteriores á data da celebración, o xustificante médico da excepción do uso. De non facelo, non poderán acceder ao recinto do exame sen a máscara. - En todo momento deberá gardarse a distancia mínima de seguridade, debendo esperar no lugar que corresponda (interior ou exterior) cando sexa necesario. - Para axilizar a entrada, as persoas aspirantes terán a man o seu DNI (ou documento equivalente). - As persoas aspirantes deberán acudir soas, non se permite a presenza de acompañantes (salvo casos debidamente xustificados). - Os obxectos persoais das persoas aspirantes serán os mínimos imprescindibles e deberán permanecer en todo momento xunto a elas e baixo a súa custodia. - Debe evitarse tocar elementos de uso común: botóns, manillas de apertura de portas, pasamáns, etc. - Prohíbese o consumo de alimentos así como a súa manipulación dentro do recinto (salvo casos debidamente xustificados). - As persoas aspirantes acudirán á proba provistos de bolígrafo (azul ou negro) co fin de evitar no posible compartir material. - A recollida do exame realizarase directamente no posto da persoa opositora. - A saída da zona de exame deberá facerse de maneira ordenada, respectando as normas de distanciamento de 1.5m. ata o exterior do edificio. Unha vez fóra, lémbraselles a obrigación de respectar as normas e a conveniencia de seguir as recomendacións establecidas polas autoridades sanitarias, evitando grupos ou aglomeracións. As persoas aspirantes non se deterán a conversar, abandonando as instalacións o máis pronto posible. - No caso de que algunha das persoas aspirantes teña coñecemento de ser positivo en COVID-19 nos 4 días posteriores á realización da proba ou presentara síntomas compatibles coa COVID-19, dará aviso a Secretaría do Concello de Noia mediante un correo electrónico a noia@noia. es. O Concello de Noia valorará a necesidade de contactar coas persoas máis próximas ao caso durante a realización da proba selectiva. Quinto.- Publicar esta resolución no Boletín Oficial da Provincia da Coruña, no taboleiro físico de anuncios da Casa Consistorial e no taboleiro de anuncios da sede electrónica. Contra a presente resolución poderá interpoñerse recurso potestativo de reposición perante a Alcaldía, no prazo dun mes, ou ben recurso contencioso- administrativo perante o Xulgado Contencioso- Administrativo; en ámbolos dous casos, o prazo contarase desde o día seguinte ao de publicación. O feito de figurar na relación de admitidos/as non prexulgará que se lles recoñeza aos aspirantes o cumprimento dos requisitos esixidos. Cando da documentación a presentar unha vez superado o proceso selectivo se desprenda que non cumpren algún dos requisitos, os/as aspirantes decaerán en todos os seus dereitos que puideran derivarse da súa participación no procedemento.” Noia, 22 de decembro de 2021 O alcalde José Santiago Freire Abeijón